CELEX: 31995D0149
Language: lv
Date: 1995-03-08 00:00:00
Title: Komisijas Lēmums (1995. gada 8. marts), ar ko nosaka robežlielumus kopējā gaistošā bāziskā slāpekļa (TVB-N) saturam attiecībā uz dažām zivsaimniecības produktu kategorijām un precizē izmantojamās analīzes metodes

Svarīgs juridisks paziņojums

|

31995D0149

Oficiālais Vēstnesis L 097 , 29/04/1995 Lpp. 0084 - 0087

		Komisijas Lēmums(1995. gada 8. marts),ar ko nosaka robežlielumus kopējā gaistošā bāziskā slāpekļa (TVB-N) saturam attiecībā uz dažām zivsaimniecības produktu kategorijām un precizē izmantojamās analīzes metodes(95/149/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes Direktīvu 91/493/EEK (1991. gada 22. jūlijs), ar ko paredz veterinārsanitārās prasības zivsaimniecības produktu ražošanai un laišanai tirgū [1], un jo īpaši tās pielikuma V nodaļas punktu II.3,tā kā Direktīvā 91/493/EEK paredzētajām pārbaudēm nolūkā novērst to, ka tirgū tiek laisti zivsaimniecības produkti, kas nav derīgi lietošanai pārtikā, var būt vajadzība pēc dažām ķīmiskām pārbaudēm, tostarp jo īpaši pēc kopējā gaistošā bāziskā slāpekļa (TVB-N) daudzuma pārbaudes;tā kā ir jānosaka līmeņi, kas attiecībā uz TVB-N daudzumu ir jāievēro dažu sugu kategoriju gadījumā, un jāprecizē izmantojamās analīzes metodes;tā kā ir jābūt iespējai arī turpmāk regulāri izmantot zinātniskās analīzes metodes, kas ir atzītas TVB-N pārbaudei, bet ir jānosaka standartmetode, kuru var izmantot gadījumā, ja rezultāti rada šaubas, kā arī strīdus gadījumā;šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,IR PIEŅĒMUSI ŠO LĒMUMU.1. pantsNepārstrādātus zivsaimniecības produktus, kas pieder I pielikumā minētajām sugu kategorijām, uzskata par nepiemērotiem izmantošanai cilvēku pārtikā, ja, novērtējot organoleptiski, ir radušās šaubas par to svaiguma pakāpi un ķīmiskajā pārbaudē atklāj, ka ir pārsniegti šādi TVB-N limiti:1) 25 miligrami slāpekļa/100 gramu audu masas attiecībā uz I pielikuma A punktā minētajām sugām;2) 30 miligrami slāpekļa/100 gramu audu masas attiecībā uz I pielikuma B punktā minētajām sugām;3) 35 miligrami slāpekļa/100 gramu audu masas attiecībā uz I pielikuma C punktā minētajām sugām.2. pants1. Standartmetode, kas izmantojama TVB-N daudzuma limita pārbaudei, ir II pielikumā norādītā metode, pēc kuras tiek destilēts izvilkums, kam olbaltumvielas noārdītas ar perhlorskābi.2. Šā lēmuma 1. punktā minētā destilācija ir jāveic, izmantojot iekārtu, kas atbilst principiem III pielikuma shēmā.3. Metodes, ko var regulāri pielietot, lai pārbaudītu TVB-N limitu, ir šādas:- mikrodifūzijas metode, ko aprakstījuši Conway un Byrne (1993. gads),- tiešās destilācijas metode, ko aprakstījis Antonacopoulos (1968. gads),- metode, pēc kuras tiek destilēts izvilkums, kam olbaltumvielas noārdītas ar trihloetiķskābi (Codex Alimentarius zivju un zivsaimniecības produktu komiteja (1968. gads)).4. Paraugā jābūt aptuveni simts gramiem audu masas, kas paņemta vismaz trijās dažādās parauga vietās un maļot sajaukta.3. pantsDalībvalstis iesaka valstu laboratorijām regulāri izmantot standartmetodi, kas minēta 2. panta 1. punktā. Ja rodas šaubas vai domstarpības par tādu analīžu rezultātiem, kuras veic, izmantojot vienu no regulārajām metodēm, ir jāizmanto vienīgi standartmetode, lai pārbaudītu rezultātus.4. pantsŠis lēmums ir adresēts dalībvalstīm.Briselē, 1995. gada 8. martāKomisijas vārdā —Komisijas loceklisFranz fischler[1] OV L 268, 24.9.1991., 15. lpp.--------------------------------------------------I PIELIKUMSSUGU KATEGORIJAS, KURĀM NOSAKA TVB-N ROBEŽVĒRTĪBUA. Sebastes spp.Helicolenus dactylopterusSebastichthys capensisB. Sugas, kas pieder plekstu dzimtai (izņemot paltusu: Hippoglossus spp.)C. Salmo salarSugas, kas pieder heku dzimtaiSugas, kas pieder mencu dzimtai--------------------------------------------------II PIELIKUMSMETODE, PĒC KURAS NOSAKĀMS GAISTOŠĀ BĀZISKĀ SLĀPEKĻA (TVB-N) SATURS ZIVĪS UN ZIVJU PRODUKTOS: STANDARTPROCEDŪRA1. Mērķis un piemērošanas jomaŠī metode apraksta standartprocedūru, kas ļauj noteikt slāpekļa saturu gaistošajās slāpekļa bāzēs (kopējais gaistošā bāziskā slāpekļa daudzums: TVB-N) zivīs un zivju produktos. Šo procedūru piemēro TVB-N saturam intervālā no 5 mg/100 g līdz vismaz 100 mg/100 g.2. DefinīcijaTVB-N saturs še ir slāpekļa saturs gaistošajās slāpekļa bāzēs, kas noteikts, izmantojot aprakstīto procedūru. To izsaka mg/100 g.3. Īss aprakstsGaistošās slāpekļa bāzes ekstrahē no parauga ar 0,6 m perhlorskābes. Pēc pasārmināšanas izvilkumu destilē ar ūdens tvaiku un gaistošo bāzu komponentus absorbē skābes savācējs. TVB-N saturu nosaka, titrējot absorbētās bāzes.4. Ķīmiskas vielasJa nav norādīts citādi, izmanto ķīmiskās vielas, ko var izmantot kā reaģentus. Ūdenim, ko izmanto, ir jābūt vai nu destilētam, vai demineralizētam un vismaz tikpat tīram. Ja nav norādīts citādi, ar jēdzienu "šķīdums" saprot ūdens šķīdumu.4.1. Perhlorskābes šķīdums = 6 g/100 ml.4.2. Nātrija hidroksīda šķīdums = 20 g/100 ml.4.3. Sālsskābes standartšķīdums 0,05 mol/l (0,05 N).Piezīme:Lietojot automātiskās destilācijas iekārtas, titrēšana ir jāveic ar sālsskābes standartšķīdumu 0,01 mol/l (0,01 N).4.4. Borskābes šķīdums = 3 g/100 ml.4.5. Silikona pretputošanas līdzeklis.4.6. Fenolftaleīna šķīdums = 1 g/100 ml 95 % etanols.4.7. Indikatoršķīdums (Tashiro Mixed Indicator);2 g metilsarkano un 1 g metilēnzilo izšķīdina 1000 ml 95 % etanola.5. Ierīces un piederumi5.1. Gaļas mašīna, lai pietiekami viendabīgi samaltu zivis.5.2. Ātrdarbīgs maisītājs ar apgriezienu skaitu intervālā no 8000 min-1 līdz 45000 min-1.5.3. Kroku filtrs, diametrs 150 mm, ātrfiltrējošs.5.4. Birete, 5 ml, graduēta līdz 0,01 ml.5.5. Iekārta destilēšanai ar ūdens tvaikuIr jābūt iespējai iekārtu noregulēt dažādiem tvaika daudzumiem, un noteiktā laika posmā izdalītajam tvaika daudzumam jābūt nemainīgam. Tās konstrukcijai ir jābūt tādai, ka laikā, kad tiek pievienotas sārmainas vielas, brīvās bāzes nevarētu noplūst.6. IzpildeBrīdinājums:Strādājot ar perhlorskābi, kas ir ļoti kodīga, jāveic nepieciešamie piesardzības un profilakses pasākumi.Paraugus pēc iespējas sagatavo saskaņā ar 6.1 punktu iespējami drīz pēc to saņemšanas.6.1. Parauga sagatavošanaAnalizējamo paraugu rūpīgi jāsamaļ gaļas mašīnā kā aprakstīts 5.1. punktā. Tieši 10 g +/- 0,1 g samaltā parauga nosver piemērotā traukā, sajauc ar 90,0 ml perhlorskābes šķīdumu, kā izklāstīts 4.1. iedaļā, smalcina divas minūtes ar maisītāju, kā aprakstīts 5.2. iedaļā, un tad filtrē.Tādējādi iegūto izvilkumu var glabāt vismaz septiņas dienas temperatūrā no aptuveni 2 °C līdz 6 °C.6.2. Destilācija ar ūdens tvaiku50,0 ml saskaņā ar 6.1. iedaļu iegūtā izvilkuma ievieto iekārtā destilēšanai ar ūdens tvaiku, kā aprakstīts 5.5. iedaļā. Lai pēdējo reizi pārbaudītu, vai izvilkums ir pietiekami pasārmināts, pievieno dažus pilienus fenolftaleīna, kā noteikts 4.6. iedaļā. Pēc dažu pilienu silikona pretputošanas līdzekļa pievienošanas, izvilkumam pievieno 6,5 ml nātrija hidroksīda šķīduma, kā noteikts 4.2. iedaļā, un nekavējoties sāk destilāciju ar ūdens tvaiku.Destilāciju ar ūdens tvaiku noregulē tā, lai 10 minūtēs iegūtu aptuveni 100 ml destilāta. Destilācijas izplūdes cauruli iegremdē savācējā, kurā ir 100 ml borskābes šķīduma, kā noteikts 4.4. iedaļā, kam pievieno trīs līdz piecus pilienus indikatora šķīduma, kā aprakstīts 4.7. iedaļā. Tieši pēc 10 minūtēm destilāciju pārtrauc. Destilācijas izplūdes cauruli izņem no savācēja un izmazgā ar ūdeni. Savācēja šķīdumā esošās gaistošās bāzes nosaka, titrējot ar standarta sālsskābes šķīdumu, kā noteikts 4.3. iedaļā.Galīgā punkta pH jābūt 5,0 +/- 0,1.6.3. TitrēšanaIr jāveic atkārtotas analīzes. Piemērotā metode ir pareiza, ja šīs analīzes neatšķiras vairāk kā par 2 mg/100 g.6.4. Tukšais tests"Tukšo testu" veic, kā aprakstīts 6.2. iedaļā.Izvilkuma vietā izmanto 50,0 ml perhlorskābes šķīduma, kā noteikts 4.1. iedaļā.7. TVB-N aprēķināšanaTitrējot savācēja šķīdumu ar sālsskābi, kā noteikts 4.3. iedaļā, TVB-N saturu aprēķina, izmantojot šādu vienādojumu:TVB-N=× 0,14 × 2 × 100V1 = ml 0,01 M sālsskābes šķīduma paraugam;V1 = ml 0,01 M sālsskābes šķīduma tukšajam testam;M = parauga svars gramos.Piezīmes1. Ir jāveic atkārtotas analīzes. Piemērotā metode ir pareiza, ja šīs analīzes neatšķiras vairāk kā par 2 mg/100 g.2. Pārbaudīt iekārtu, destilējot NH4Cl šķīdumus, kas atbilst 50 mg TVB-/100 g.3. Reproducējamības standartnovirze Sr = 1,20 mg/100 g.Salīdzināmības standartnovirze SR = 2,50mg/100 g.--------------------------------------------------III PIELIKUMS+++++ TIFF +++++--------------------------------------------------